{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga uredbe o izmjenama i dopunama Uredbe o standardu kakvoće voda "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga stručnjaka za Održivi razvoj","UREDBA O IZMJENAMA I DOPUNAMA UREDBE O STANDARDU KAKVOĆE VODA","Članice udruge podržavaju usklađivanje s Okvirnom direktivom o vodama provedenom kroz ovu Uredbu.","Primljeno na znanje","Zahvaljujemo na danom komentaru."]
[2,"Grga K","UREDBA O IZMJENAMA I DOPUNAMA UREDBE O STANDARDU KAKVOĆE VODA","Ovu Uredbu potrebno je uskladiti sa Zakonom o nacionalnoj infrastrukturi prostornih podataka. Umjesto objašnjenja molim pogledajte linkove: https://youtu.be/xew6qI-6wNk\nhttps://youtu.be/dYqXeTqdF84\nhttp://www.nipp.hr/","Nije prihvaćen","Prostorni podaci i informacije o vodama su dio NIPP-a. Prostorni podaci i podloge korištene u Uredbi o standardu kakvoće voda već su pripremljeni u odgovarajućim formatima. Geoportal na kojem će biti omogućen uvid u sve prostorne podatke vezane uz vode pa time i u podatke i informacije iz Uredbe o standardu kakvoće voda je u pripremi."]
[3,"Udruga stručnjaka za Održivi razvoj","UREDBA O IZMJENAMA I DOPUNAMA UREDBE O STANDARDU KAKVOĆE VODA,\nČlanak 2.","Članice udruge pitaju se odnosi li se navedeno pod točkom 4. i na HMWB (heavily modified water body) i AWB (artificial water body) za koje je cilj dobar ekološki potencijal?","Primljeno na znanje","Da. U članku 17. USKV propisano je da je „stanje umjetnog ili znatno promijenjenog tijela površinske vode dobro ako ima dobro kemijsko stanje i dobar ili bolji ekološki potencijal“, što znači da se izraz dobro stanje odnosi i na prirodna i na umjetna i znatno promijenjena vodna tijela."]
[4,"Udruga stručnjaka za Održivi razvoj","UREDBA O IZMJENAMA I DOPUNAMA UREDBE O STANDARDU KAKVOĆE VODA,\nČlanak 4.","Članice udruge mišljenja su kako bi razumijevanje provedene javne rasprave o Nacrtu PUVP 2016.-2021. navedene u točci 2. bilo bolje da su ove promjene učinjene ranije.","Nije prihvaćen","Odredba članka 4. točke 2. Nacrta prijedloga Uredbe o izmjenama i dopunama Uredbe o standardu kakvoće voda u odnosu na važeću Uredbu dodatno je nomotehnički uređena sukladno konsolidiranom prijevodu Okvirne direktive o vodama i mišljenja smo da isto po svojoj naravi nije moglo utjecati na razumijevanje javne rasprave o Nacrtu PUVP 2016.-2021."]
[5,"Udruga stručnjaka za Održivi razvoj","UREDBA O IZMJENAMA I DOPUNAMA UREDBE O STANDARDU KAKVOĆE VODA,\nČlanak 5.","Članice udruge mišljenja su, vezano uz zadnje dvije alineje, kako bi razumijevanje provedene javne rasprave o Nacrtu PUVP 2016.-2021. bilo bolje da su ove promjene učinjene ranije. Apeliramo da nadležna tijela vode računa o propisima temeljem kojih se donose važni strateški dokumenti o sastavnicama okoliša.","Nije prihvaćen","Rok za donošenje ove Uredbe sukladan je Programu Vlade Republike Hrvatske za preuzimanje i provedbu pravne stečevine Europske unije za 2016. i isti nije podložan promjenama. Odredbe ovoga članka primjenjivat će se u slijedećem planskom razdoblju."]